Palazzo Chigi
<s>Palazzo Chigi je renesansna palača u rimskom rionu Colonna, danas rezidencija talijanskog premijera Giuseppe Contea.</s>

<s>Karakteristike i historija 
Chigi se nalazi u jednoj od najpoznatijih točaka historijskog centra Rima: duž Via del Corso, negdje na pola puta između Piazza del Popolo i Piazza Venezia.</s><s>Ulaz u palaču nalazi se na Piazza Colonna, ispred dvije hiljade godina starog Stupa Marka Aurelija (talijanski: Colonna) po kojoj je trg dobio ime.</s>

<s>Arhitektonska historija palače Chigi obuhvaća više od tri vijeka, tokom kojih je kontinuirano prilagođavana novim zahtjevima.</s><s>Palaču je počeo graditi Giacomo della Porta za porodicu Aldobrandini koja je kupila više manjih kuća od različitih porodicama i srušila ih da pripremi teren za gradnju palače.</s><s>Fasada se počela graditi 1578. godine.</s><s>Najvažnije faze izgradnje palače odvile su se između 1562. i 1580. iako su sitni radovi nastavljeni čak i tokom 17. vijek, a adaptacije enterijera rađene su svako malo tokom vijekova, kako su se mijenjali vlasnici.</s><s>Posljednja restauracija i moderniziranje palače provedeno je 1916., kad je postala vlasništvo države.</s>

<s>Nakon nekoliko vjekova kad se uglavnom koristila kao rezidencija za prelate Rimske kurije, od početka 18. vijeka u njoj se nalazi Španjolska ambasada.</s><s>Tokom 19. vijeka palača je postala mjesto u kom su se sklapali politički dogovori i savezništva, jer je od 1878. de facto bila ambasada Austro-Ugarske, iako je de jure i nadelje bila rezidencija kneževa Chigi.</s>

<s>Palača je od 1916. u vlasništvu Kraljevine Italije koja je u nju smjestila ministarstvo kolonija, Benito Mussolini je 1922. premjestio to ministarstvo i uselio Ministarstvo vanjskih poslova, koje je u palači Chigi ostalo do 1961.</s><s>Tad je premješteno u Palazzo Farnesina koji je upravo izgrađen za to ministarstvo.</s><s>Od 1961. u Palači Chigi je službena rezidencija premijera Italije koji je dotad bio smješten u Palazzo del Viminale.</s>

<s>Izvori</s>

<s>Vanjske veze</s>

<s>Palazzo Chigi, la storia</s>

<s>Chigi
Chigi
Renesansne građevine u Italiji</s>

